Den danske økonomi skrumpede i andet kvartal af 2012, da bruttonationalproduktet (BNP) i sæsonkorrigerede tal gik tilbage med 0,5 pct. sammenlignet med første kvartal. Det viser en foreløbig opgørelse fra Danmarks Statistik.

Udviklingen var svagere end ventet af økonomerne, som havde regnet med en tilbagegang på 0,2 pct. ifølge en rundspørge foretaget af Ritzau Finans.

- Den samlede indenlandske efterspørgsel faldt i alt 1,6 pct. som følge af nedgang i det private forbrug og investeringerne samt en lille stigning i det offentlige forbrug, skriver Danmarks Statistik.

Set i forhold til samme kvartal året før faldt det danske BNP med 0,9 pct., hvor der ligeledes var ventet et fald på mere beskedne 0,2 pct.

Usikkerheden på BNP-væksten opgøres til +/- 0,5 pct., oplyser Danmarks Statistik.